CELEX: 62016TN0235
Language: hu
Date: 2016-05-10 00:00:00
Title: T-235/16. sz. ügy: 2016. május 10-én benyújtott kereset – GP Joule PV kontra EUIPO – Green Power Technologies (GPTech)

1.8.2016   
            
            
               HU
            
            
               Az Európai Unió Hivatalos Lapja
            
            
               C 279/30
            
         2016. május 10-én benyújtott kereset – GP Joule PV kontra EUIPO – Green Power Technologies (GPTech)
   (T-235/16. sz. ügy)
   (2016/C 279/44)
   A keresetlevél nyelve: angol
   
      Felek
   
   
      Felperes: GP Joule PV GmbH & Co. KG (Reußenköge, Németország) (képviselő: F. Döring ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Green Power Technologies, SL (Bollullos de la Mitación, Spanyolország)
   
      Az EUIPO előtti eljárás adatai
   
   
      A vitatott védjegy bejelentője: felperes
   
      A vitatott védjegy: a „GPTech” szóelemet magában foglaló közösségi ábrás védjegy – 12 593 869. sz. védjegybejelentés
   
      Az EUIPO előtti eljárás: felszólalási eljárás
   
      A megtámadott határozat: az EUIPO második fellebbezési tanácsának 2016. február 9-én hozott határozata (R 848/2015-2. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg a megtámadott határozatot, és utasítsa el a felperes 12 593 869. sz. védjegybejelentését;
            
         
               —
            
            
               másodlagosan helyezze hatályon kívül a megtámadott határozatot.
            
         
      Jogalapok
   
   
               —
            
            
               az EUIPO megsértette a 207/2009 rendeletet, mivel úgy vélte, hogy a 2868/95 rendelet 17. szabályának (4) bekezdésében foglalt, a felek védelmére szolgáló értesítési kötelezettséget nem kell alkalmaznia;
            
         
               —
            
            
               az EUIPO lényeges eljárási szabályokat sértett meg, mivel az eljárás – az emberi jogok és alapvető szabadságok védelméről szóló egyezmény 6. cikke és az Európai Unió Alapjogi Chartája 47. cikke értelmében – a felszólaló számára tisztességtelen volt.
            
         
               —
            
            
               az EUIPO elmulasztotta tájékoztatni a felszólalót arról, hogy a 2868/95 rendelet 20. szabályának (1) bekezdésében foglalt előfeltételek nem teljesültek;
            
         
               —
            
            
               az EUIPO tévesen alkalmazta a 2868/95 rendelet 76. szabályának (2) bekezdését, mivel – az elektronikus felszólalási beadványra és a felszólalási osztály által nyújtott információkra tekintettel – az eljárás a felszólaló számára tisztességtelen volt;
            
         
               —
            
            
               az EUIPO megsértette a 207/2009 rendelet 8. cikke (1) bekezdésének b) pontját.